Բժշկության մրցանակով պարգևատրվեցին Միչիգանի համալսարանի դասախոսներ Դևիդ Ուորտենգերը և Մարկ Միտչելը: Նրանք առաջարկել էին ազատվել երիկամային քարերից «Ամերիկյան բլուրներ» ատրակցեոնների օգնությամբ: Հետազոտողները պնդում են, որ բուժման այս ձևը հիվանդների 70 տոկոսին օգնում է: Եվ այդ խնդրից ազատվելու ավելի մեծ հնարավորություն ունեն նրանք, ովքեր նստում են գնացքի վերջին վագոնում՝ 64 տոկոս: Գլխավոր վագոնում արդյունավետությունը 4 անգամ ավելի քիչ է՝ 16 տոկոս: Այսպիսի ստույգ տվյալները ստացվել են փորձարկման միջոցով: Գիտնականները, իրենց հետ վերցնելով երիկամների մոդելներ, որոնց մեջ եղել են 174 քարեր, մի քանի օր շարունակ Դիսնեյլենդում անընդհատ «Ամերիկյան բլուրներ» ատրակցեոնն են նստել: